Na temelju članka 6. stavka 2. Odluke o načinu upravljanja i korištenja sportskih građevina u vlasništvu Grada Zagreba (Službeni glasnik Grada Zagreba 6/10, 12/10, 5/11, 15/11, 22/15, 25/15, 2/17 i 9/17) gradonačelnik Grada Zagreba, raspisuje

**N A T J E Č A J**

**za davanje u zakup sportskih građevina**

**u vlasništvu Grada Zagreba**

**I.**

**1. MINI SPORTSKO - REKREACIJSKI CENTAR**

Sportska se građevina nalazi u Zagrebu, Barutanski brijeg 5, na k.č. 3348, 3349, k.o. Maksimir.

MINI SRC daje se u zakup za obavljanje sportske aktivnosti- **košarka**.

Sportska se građevina u naravi sastoji od:

|  |  |
| --- | --- |
| **a. Otvoreni sportski prostori** | **Površina u m2** |
| - igralište za košarku (asfalt)  | 467,50 m2 |
| **b. Okolišni prostor** |  |

**2.** **SPORTSKO - REKREACIJSKI CENTAR „BOROVJE“**

Sportska se građevina nalazi u Zagrebu, Prilaz Safvet-bega Bašagića 1, na k.č. 4207/36 i dio k.č. 663/1, k.o. Žitnjak.

SRC „BOROVJE“ daje se u zakup za obavljanje sportske aktivnosti – nogomet.

Sportska se građevina u naravi sastoji od:

|  |  |
| --- | --- |
| **a. Otvoreni sportski prostori** | **Površina u m2** |
| - glavno igralište za nogomet (prirodna trava) – 63x100 m2 | 6.300,00 m2 |
| -pomoćno igralište 50x100 m2 | 5.000,00 m2 |
| **b. Okolišni prostor** |  |
| **-** okolišne zelene površine i komunikacije | 30.422,00 m² |

**3. SPORTSKO - REKREACIJSKI CENTAR „GORNJI STENJEVEC“**

Sportska se građevina nalazi u Zagrebu, Dubravica 109 a, na k.č. 3076, k.o. Gornji Stenjevec.

SRC „GORNJI STENJEVEC“ daje se u zakup za obavljanje sportske aktivnosti – **mali nogomet**.

Sportska se građevina u naravi sastoji od:

|  |  |
| --- | --- |
| **a. Otvoreni sportski prostori** | **Površina u m2** |
| - igralište za mali nogomet (asfalt) | 943,29 m2 |
| **b. Okolišni prostor** |  |
| **-**zelena površina | 202,00 m2 |

**4. SPORTSKO - REKREACIJSKI CENTAR „MEDVEDGRAD“**

Sportska se građevina nalazi u Zagrebu, Mikulići 133, na dijelu k.č. 778/1, k.o. Mikulići.

SRC „MEDVEDGRAD“ daje se u zakup za obavljanje sportske aktivnosti – **mali nogomet, košarka**.

Sportska se građevina u naravi sastoji od:

|  |  |
| --- | --- |
| **a. Otvoreni sportski prostori** | **Površina u m2** |
| - igralište za mali nogomet (asfalt) | 1.620,60 m2 |
| - igralište košarkaško (asfalt) | 577,20 m2 |
| **b. Otvoreni prateći prostori** |  |
| - gledalište (14 klupa) |  |
| **c. Okolišni prostor** |  |

**5. ŠRC „TUŠKANAC“ KREŠIĆEVE LIVADE**

Sportska se građevina nalazi u Zagrebu, Dubravkin put bb, na k.č. 807, k.o. Centar.

ŠRC „Tuškanac“ Krešićeve livade daje se u zakup za obavljanje sportske aktivnosti.

Sportska se građevina u naravi sastoji od:

|  |  |
| --- | --- |
| **a. Otvoreni sportski prostori** | **Površina u m2** |
| - asfaltna površina 31,10 x 46,50 m2 | 1.446,15 m2 |
| - asfaltna površina 33,80 x 28,60 m2 | 966,68 m2 |

**II.**

1. Sportske građevine iz točke I. ovog natječaja daju se u zakup na vrijeme od 5 godina.

2. Iznos zakupnine za sportske građevine iz točke I. ovog natječaja jednak je troškovima tekućeg održavanja sportske građevine jer sportska građevina ne ostvaruje dobit.

Pod troškovima tekućeg održavanja sportske građevine podrazumijevaju se:

- sitni popravci;

- održavanje zajedničkih prostorija i uređaja;

- režijski troškovi;

- održavanje i uređivanje okolnog zemljišta koje služi za redovnu uporabu sportske građevine (parkiralište, travnjaci, ukrasno zelenilo i sl.);

- troškovi premije osiguranja;

- plaće radnika koji rade na održavanju sportske građevine.

3. Rok za podnošenje pisanih ponuda je 8 dana od dana objave natječaja. Ponude se dostavljaju Povjerenstvu za provedbu javnog natječaja za davanje u zakup sportskih građevina u vlasništvu Grada Zagreba, u zatvorenoj omotnici s naznakom „ZA NATJEČAJ – NE OTVARATI“ i nazivom sportske građevine za koju se natječe. Ponude se predaju u pisarnicu Gradskog ureda za sport i mlade, Zagreb, Ilica 25, ili šalju preporučenom pošiljkom na istu adresu.

4. Pravo podnošenja ponuda na natječaj imaju:

- sportski klubovi i savezi, sportska zajednica, ustanove i trgovačka društva registrirana za obavljanje sportske djelatnosti upravljanja i održavanja sportskih građevina;

- fizičke osobe registrirane za obavljanje sportske djelatnosti.

**Uz ponudu ponuditelji su obvezni priložiti program korištenja i održavanja sportske građevine iz koje će biti vidljiv:**

**- interes Grada Zagreba za razvojem sporta;**

**- interes Grada Zagreba za održavanjem građevine u funkciji za provođenje sportske djelatnosti;**

**- interes Grada Zagreba za ulaganjem u sportsku građevinu radi razvoja sporta.**

Fizičke osobe uz ponudu prilažu dokument iz kojeg je vidljivo da su registrirane za obavljanje sportske djelatnosti.

Pravne osobe uz ponudu prilažu izvod iz registracije iz kojeg je vidljivo da su registrirane za obavljanje sportske djelatnosti.

**III.**

Ponude će biti javno otvorene u prostorijama Gradskog ureda za sport i mlada, Zagreb, Ilica 25, 1. kat, dvorana 8, dana 18. lipnja 2018. u 10,00 sati.

Nepravodobne i nepotpune ponude neće se razmatrati.

Svi sudionici natječaja bit će pisano obaviješteni o rezultatima natječaja.